text: Comprar Jean Leon Vinya La Scala 2013. Vi negre | enterwine.com
  Vi Negre Jean Leon Vinya La Scala 2013
  Vi negre Gran Reserva del Penedès elaborat amb Cabernet Sauvignon. Criança de 24 mesos en roure francès i posterior criança de 3 anys en botella.
  L'any 1963, en Jean Leon va posar les bases per a fer realitat un dels seus somnis: fer un vi que portés el seu nom. Va plantar uns ceps de Cabernet Sauvignon al cor del Penedès, en una finca de 8 hectàrees formada per sòls de sorra i grava a la qual va anomenar La Scala, igual que el seu famós restaurant de Hollywood. Aquests ceps vells de Cabernet Sauvignon són l'origen d'un vi que només s'elabora en collites excepcionals: Jean Leon Vinya La Scala.
  La primera anyada va sortir en 1969, però en Jean Leon va reservar tota la producció per al seu restaurant. La primera anyada comercialitzada va ser 1970. Aquest fet va convertir aquest vi en el primer monovarietal de Cabernet Sauvignon elaborat a Espanya.
  La verema del raïm d'aquest vi negre ecològic es va fer el 23 d'octubre de 2013. El raïm es va collir a mà, i es va seleccionar a la vinya i en una taula de selecció en arribar al celler. Després de macerar amb les pells durant 20 dies, i de fermentar en dipòsits d'acer inoxidable, aquest vi negre del Penedès va ser trasbalsat a bótes noves de roure francès, on va fer la malolàctica i una criança de 24 mesos. Finalment, Jean Leon Vinya La Scala 2013 va reposar un mínim de 3 anys més a l'ampolla.
  L'anyada 2013 d'aquest vi del celler Jean Leon tingué una producció de 9.120 ampolles.
  Cada anyada d'aquest Cabernet Sauvignon Gran Reserva duu una etiqueta diferent, signada per un artista de prestigi. En aquest cas, l'autora és Gloria Muñoz, que ha representat una posta de sol a les vinyes del Penedès.
  Us recomanem que decanteu aquest elegant Vi de Finca 1 hora abans de servir-lo.
  El vi negre Jean Leon Vinya La Scala té un color vermell cirera. De capa alta, aquest Gran Reserva del Penedès forma una llàgrima de caiguda lenta.
  Intenses aromes definen el nas de Jean Leon Vinya La Scala Cabernet Sauvignon Gran Reserva. Confitura de fruites vermelles, matisada per records especiats de vainilla, canyella i pebre negre. A mesura que s'obre, aquest Cabernet Sauvignon esdevé més complex, amb records de tabac, cacau, herbes mediterrànies, torrats i tocs fumats.
  Aquest vi de Jean Leon té una entrada potent i un pas sedós, concentrat i elegant. És un senyor vi, molt saborós, amb una fruita que té el punt just de maduresa, una acidesa excepcional i uns tanins rodons i molt agradables. El final és llarg i molt persistent, amb records fumats i especiats i un fons mineral.
  Un dels millors vins de Cabernet Sauvignon, no només del Penedès, sinó de la Península. Jean Leon Vinya La Scala 2013 és un vi excepcional amb una bona capacitat d'envelliment.
  Caça de ploma, Carns blanques amb salsa, Carns vermelles a la graella, Carns vermelles amb salsa, Carns vermelles rostides, Estofats, Formatges curats, Pernil ibèric de gla, Pollastre estofat, Rostits, Xai rostit